kardosdrur/scandi-wiki huggingface dataset:
Kejserbusk

 
Kejserbusk (Viburnum farreri) er en løvfældende busk med en stift opret, grovgrenet vækst. De rosafarvede blomster ses over hele vinterperioden.

Beskrivelse 
Barken er først glat og brun med prikformede barkporer. Senere bliver den netstribet i brunt/beige. Gamle grene får opsprækkende og gråbeige bark. Knopperne er modsatte, udspærrede, ægformede, glatte og røde med grønne spidser. 

Bladene er kraftige, ovale eller ægformede med skarpt savtakket rand. Oversiden er rynket og mørkegrøn, mens undersiden er lysegrøn. Høstfarven er brunrød. Blomstringen fordeler sig over hele vinterperioden og veksler lidt med vejret. Allerede i november dukker de første blomster op, men i perioder med hård frost går blomstringen i stå, for blot at begynde på ny, så snart temperaturen stiger lidt igen. Den blomstrer indtil marts måned. Blomsterne er samlet i små halvskærme ved skudspidserne. De er rosafarvede og meget vellugtende. Frugterne er bær, der først er røde, men som senere bliver sorte. De ses næsten aldrig i Danmark, og spiredygtige frø udvikles i hvert fald ikke.

Rodnettet består af kraftige og velforgrenede hoved- og siderødder, der når vidt omkring og langt ned.

Højde x bredde og årlig tilvækst: 3 x 1,5 m (15 x 10 cm/år).

Hjemsted 
Kejserbusken gror i den nordvest-kinesiske provins Gansu og på den tibetanske højslette, hvor den danner krat på tørre bjergskråninger med næringsrig bund.

På den tibetanske højslette findes der skove i højder mellem 1.600 og 2.800 m.o.h. Her vokser arten sammen med bl.a.: Abies squamata (en art af ædelgran), afghansk snabelkalla, aksnøkketunge, almindelig buskpotentil, Anemone rivularis (en art af anemone), Arenaria bryophylla (en art af markarve), Calamagrostis pseudophragmites (en art af rørhvene), dragegran, dværgelm, esdragon, fjeldrapgræs, guldskovranke, havtorn, himalayafodblad, himalayaindigo, kinesisk hundetunge, kugleprimula, leopardblomst, mankeærtetræ, Meconopsis aculeata (en art af valmuesøster), omeirose, orientalsk sarsaparil, Paeonia ludlowii (en art af pæon), Pedicularis dolichorrhiza, Pedicularis elwesii, Pedicularis integrifolia, Pedicularis lachnoglossa, Pedicularis longiflora, Pedicularis przewalskii og Pedicularis rhinanthoides (arter af troldurt), Rheum nobile og Rheum spiciforme (arter af rabarber), Rubus niveus (en art af brombær), russisk bukketorn, sommerfuglebusk, Spiraea alpina og Spiraea lasiocarpa (arter af spiræa), storblomstret kæmpelilje, sølvperovskia, Tamarix elongata og Tamarix laxa (arter af tamarisk) og vinterjasmin.

Galleri

Note 

Buske
Haveplanter
Lyserøde blomster
Kvalkved
NOW 8

Now (That's What I Call Music 8) er et dansk opsamlingsalbum udgivet 28. maj 2004 i kompilation-serien NOW Music.

Spor 
 Eamon: "F**k It (I Don't Want You Back)"
 Anastacia: "Left Outside Alone"
 Enrique Iglesias feat. Kelis: "Not In Love"
 N.E.R.D: "She Wants To Move"
 Beyoncé: "Naughty Girl"
 Limp Bizkit: "Behind Blue Eyes"
 Christine Milton: "Shine On"
 3 Doors Down: "Here Without You"
 Kelis: "Milkshake"
 Nik & Jay: "Pop - Pop!"
 Burhan G: "Playground"
 P!nk: "Last To Know"
 Sugababes: "Too Lost In You"
 Westlife: "Obvious"
 Dido: "Life For Rent"
 Maria Lucia: "Taking Back My Heart"
 The Collins: "Don't Cry"
 Blue: "Breathe Easy"
 Tue West: "Hun er fri (Kvinden og lottokuglerne)"

Eksterne henvisninger 
 Now That's What I Call Music! 8 front- og backcover

Album fra 2004
NOW 08
Christian Hansen

Christian Hansen er navnet på flere personer:

 Christiern Hansen (levede 1531) – dansk skolemester i Odense
 Christian Frederik Hansen (1756–1845) – dansk arkitekt
 Christian Frederik Hansen (1788–1873) – dansk officer og minister
 Christian Henrik Hansen (1797–1868) – dansk landmand og politiker
 Christian Hansen (arkitekt) (1803–1883) – dansk arkitekt
 Christian Julius Hansen (1814–1875) – dansk [[komponist og organist
 Christian D.A. Hansen (1842-1916) – dansk apoteker og fabrikant
 Christian E. Hansen (1874-1954) – dansk møbelsnedker og -arkitekt
 Christian Hansen (gymnast) (1891-1961) – dansk OL-gymnast
 Christian H. Hansen (født 1963) – dansk politiker
 Christian Hansen (borgmester) – borgmester i Hansholm
 Christian Hansen (atlet) – dansk kapgænger, verdensrekord på 50 km gang i 1896
Desuden:
 Emil Christian Hansen (1842–1909) – dansk forsker

Se også 
 Christen Hansen (flertydig)
Star Wars: Empire at War

Star Wars: Empire at War er et strategispil produceret af Petroglyph Games og udgivet af Lucas Arts, der foregår i Star Wars-universet. I spillet får man lov til at styre mange af personerne fra filmene, såsom Han Solo, C-3PO, Obi-Wan Kenobi og mange flere. Spillet var en stor succes og LucasArts har for nylig udgivet en udvidelsespakke kaldet Empire at War: Forces of Corruption.

Eksterne links 
 
 
 

Computerspil fra 2006
Empire at War
LucasArts-spil
Strategispil
Windows-spil
Minnie Mouse

Minnie Mouse er en figur fra Disneys tegnefilm og tegneserier. Hun er kæreste med Mickey Mouse og dukkede som sådan allerede op i de allertidligste af hans film, og hun har fulgt ham lige siden. Ofte har hun spillet rollen som værende i kløerne på Sorteper, hvor Mickey var hendes redningsmand. Siden er hun blevet årsag til skænderier og kærestesorger for Mickey i tegneserierne.

Personlighed 
Hun er lidt dum, men meget sød og kærlig, og hjælper ofte Mickey, når han er i problemer.

Eksterne henvisninger 

 

Anders And-figurer
Doom 3

Doom 3 er et computerspil. Det blev udgivet af id Software i 2004. Doom 3 blev lavet som en remake af det oprindelige Doom. Ligesom i det gamle Doom løber man rundt i mørke, smalle gange og skyder væsner fra helvede.

Grafikken var på daværende tidspunkt en af de bedste på markedet. Historien fik dog kritik for at være for tynd.

Doom 3 fik også en udvidelsespakke i form af Doom 3: Resurrection of Evil.

Eksterne henvisninger 
 

Computerspil fra 2004
3
First-person shooter
Linux-spil
Macintosh-spil
Windows-spil
Xbox-spil
Charleston (dans)

Charleston er en dans der er opkaldt efter byen Charleston i South Carolina. Den kommer oprindeligt fra Vestafrika, men blev populær i USA i 1920'erne. I 1923 lavede pianisten James P. Johnson melodi ved navn "The Charleston", den var med i Broadway showet "Runnin' Wild" og blev en af de største hits i årtiet. På trods af dansen sorte rødder forbindes den ofte med de moderne mennesker i 1920'erne, såkaldte "flappers".

De unge kvinder dansede alene eller sammen for at provokere; Charleston blev nemlig dengang anset for at være ret umoralsk og provokerende.

Charleston opnåede også en stor popularitet i Europa i 1920'erne og selvom den gik af mode efter en årrække, så smittede stil og tempo af på andre danse såsom quickstep.

Danse
Stjerneborg

Stjerneborg var et astronomisk observatorium som Tycho Brahe fik bygget på Hven da han ikke fandt Uranienborg tilstrækkelig. Han ønskede større nøjagtighed for sine instrumenter og ville beskytte dem mod vindstød, samt ydermere at lade dem placere på solide fundamenter. Det stod færdigt i 1584. Dette nye observatorium var bygget under jorden, og kun under observationer lod man observationslugerne åbne. På den måde fik man en større nøjagtighed, og da man også bedre kunne styre temperatursvingningerne hjalp det med til bedre obervationer.

Observatoriet Stjerneborg havde fem såkaldte krypter, hvor instrumenterne til observationer stod permanent opstillet, bl.a. en 3,5 meter stor ækvatorial-armille, en stor globus af messing, og stålringe. Midt mellem krypterne var et enkelt kvadratisk rum, et hypocaustum, altså et opvarmet rum, som benyttedes bl.a. til at analysere de foretagede observationer.

Instrumenterne tog Tycho Brahe med sig, da han gik i eksil. Stedet forfaldt ganske hurtigt og blev senere dækket af jord.

Stedet blev udgravet i 1950'erne og flere af de oprindelige bygninger samt indhegningen er rekonstruererede, og har samme form som Uranienborgs vægge. Man kan gå ned i krypterne, hvor der nu er opstillet kopier af Tycho Brahes instrumenter.

Referencer

Eksterne henvisninger 

Astronomiske observatorier
Teleskoper
Danmark i 1500-tallet
Hven
Tycho Brahe
Storfilm

En storfilm er en film, der er karakteriseret ved et stort budget, mange medvirkende og ofte et internationalt tilsnit (hvilket kan være nødvendigt for at skaffe pengene). Normalt er der tale om episke, til tider svulstige, værker med imponerende billedsider. Som regel er filmene blevet publikumssuccesser, mens de af kritikerne har fået mere blandede modtagelser.

Blandt de instruktører, der har lavet storfilm efter dette mønster, kan nævnes:
 Cecil B. DeMille: De ti bud, Kongernes konge, En nations helte og Union Pacific.
 David Lean: Broen over floden Kwai, Lawrence af Arabien, Dr. Zhivago.
 Peter Jackson: Ringenes Herre-trilogien.

I dansk sammenhæng kan det være svært at skaffe midler til så store projekter, så når danske instruktører har forsøgt sig udi storfilm, har det som regel været internationale co-produktioner. Som eksempler kan nævnes:
 Bille August: Åndernes hus.
 Ole Bornedal: Jeg er Dina.

Film
Fedora (beklædning)

En fedora er en hovedbeklædning af filt, som er trykket i fronten. Hatten associeres ofte med gangstere, journalister og film noir-detektiver. I det 19. århundrede begyndte fedoraen at blive brugt af det finere borgerskab. 

Navnet fedora er brugt fra 1891 og kommer af et teaterstykke fra 1882 af Victorien Sardou. Hovedpersonen, prinsesse Fédora, gik med en hat af denne type og lagde navn til hatten. I Hollywood-film fra 1940'erne brugte privatdetektiver og gangstere ofte en fedora.

I det tidlige 20. århundrede var fedoraen populær i byerne på grund af dens stil og dens evne til at beskytte mod vind og vejr. Populariteten resulterede i mange varianter, og fedoraen findes i næsten alle tænkelige farver med sort, grå og brun som de mest populære.

En årsag til, at fedoraen (og andre hatte som trilbyen og bowlerhatten) blev mindre populær i 1950'erne og 1960'erne, var, at påklædningen blev mere afslappet, og at bilerne blev mindre (lavere - der var ikke plads til hatten). Fedoraen har fået et comeback i  2000'erne, efter at rock- og popstjerner er begyndt at gå med hat.

Hatte
Folkrock

Folkrock er en genrekombination af folkemusik og rockmusik. I sin tidligste og smalleste forstand refererer termen til en genre der opstod i USA og England i midt 1960'erne. Genren havde sit udspring omkring Los Angeles bandet The Byrds, der begyndte at spille elektriske versioner af traditionel og samtidig folk. Eksempelvis covernumre af Bob Dylan. Stilen havde enorm indflydelse på The Beatles, The Rolling Stones, Kinks og andre britiske bands.

Siden har genren udviklet sig til blandt andet country rock, elektronisk folk, keltisk rock mv.

Se også 
 Liste over folkrock-kunstnere

 
Rockgenrer
Rigsombuddet i Grønland

Rigsombuddet i Grønland () er en institution under Statsministeriet.

Rigsombudsmanden i Grønland () er kongerigets øverste repræsentant i Grønland og bindeleddet mellem selvstyret og rigsmyndighederne. Grønlands Selvstyre kan opfordre Rigsombudsmanden til at deltage i forhandlinger. Endvidere skal rigsombudsmanden snarest muligt underrettes af Grønlands Selvstyre om vedtagne landstingslove og landstingsforordninger samt om andre generelle retsforskrifter, der udstedes af selvstyret. 

Rigsombuddets opgaver består endvidere af:

 Afgivelse af periodiske indberetninger til Statsministeriet, at overvære Landstingets samlinger samt afgive indberetninger til Statsministeriet og andre relevante ministerier om Landstingets drøftelser.
Varetagelse som overøvrighed, på samme måde som familieretshusene i Danmark, af familieretlige anliggender.
Medvirke ved planlægning og afvikling af besøg i Grønland fra Kongehuset, Folketinget og Regeringen m.fl. og deltagelse i den hermed forbundne mødevirksomhed.
Koordinering af de i Grønland værende statslige myndigheders mere principielle henvendelser til Grønlands hjemmestyre.
Udfærdigelse af transitopholdstilladelser til Thule Air Base til danske statsborgere, som har bopæl i Grønland.
Afholdelse af valg i Grønland til Folketinget samt eventuelle folkeafstemninger, der bestemmes af Folketinget.
Afgørelser af klager om folkeregistrering.
Indstilling om kongelige hædersbevisninger (ridderordener, medaljer og hæderstegn).
 
Endvidere er rigsombudsmanden født medlem af bestyrelsen af Den Grønlandske Fond.

Rigsombudsmænd 
Torben Hede Pedersen (1. maj 1979 til 13. juli 1992)
Steen Spore (1. august 1992 til 1. juli 1995)
Gunnar Martens (1. juli 1995 til 31. marts 2002)
Peter Lauritzen (1. april 2002 til 31. marts 2005)
Søren Hald Møller (fra 1. april 2005 til 31 januar 2011)
Mikaela Engell (fra 1. februar 2011 til 30. april 2022)
Julie Præst Wilche (fra 1. maj 2022)

Se også 
Rigsombuddet på Færøerne

Weblinks 
Official hjemmeside for Rigsombuddet i Grønland

Amtmænd fra Danmark
Danmarks politik
Grønlands politik
Jens Jensen

Jens Jensen er navnet på flere personer:
 Jens Jensen (skipper) (1600-1662) - Bornholmsk skipper og en af befriere i 1658
 Jens Jensen (billedskærer) (1732-1769) – dansk billedskærer
 Jens Staulund Jensen (1791-1868) – dansk engvandingsmester
 Jens Jensen (seminarieforstander) (1796-1875) – dansk seminarieforstander
 Jens Christian Jensen (præst) (1806-1886) – dansk præst
 Jens Jensen-Trunderup (1812-1906) – dansk politiker
 Jens Jørgen Jensen Egeberg (1848-1922) – dansk portrætmaler
 Jens Arnold Diderich Jensen (J.A.D. Jensen) (1849-1936) – dansk søofficer
 Jens Jensen (fagforeningsmand) (1859-1928) – dansk fagforeningsmand,socialminister og Københavns finansborgmester
 Jens Jørgen Jensen-Onsted (1860-1933) – en dansk radikal politiker og trafikminister (født Jens Jørgen Jensen)
 Jens Jensen (landskabsarkitekt) (1860-1951) – dansk født, amerikansk landskabsarkitekt
 Jens Jensen-Sønderup (1862-1949) – dansk politiker og minister
 Jens August Jensen (1865-1936) – australsk politiker og minister
 Jens Kusk Jensen (1866-1936) – dansk sømand og forfatter
 Jens Christian Jensen (politiker) (1877-1956) – dansk fagforeningsmand og politiker
 Jens Christian Jensen-Broby (1888-1976) – dansk politiker
 Jens Jensen (fodboldspiller) (1890-1959) – en dansk fodboldspiller fra Boldklubben 1903
 Jens Christian Jensen (arkitekt) (1892-1956) – dansk arkitekt
 Jens Marinus Jensen (1896-1977) – dansk højskolemand og forfatter
 Jens Peter Jensen (1922-1993) – dansk redaktør og politiker
 Jens Berendt Jensen (født 1940) – dansk olympisk roer
 Jens F. Jensen (født 1953) – dansk professor og forsker indenfor medier
 Jens Jensen (landstingspolitiker) – dansk politiker for Venstre

Se også: Jens S. Jensen (flertydig)
Jens Jensen-Trunderup

Jens Jensen, kendt som Jens Jensen af Trunderup (født 24. december 1812 i Trunderup, Kværndrup Sogn, Fyn, død 10. juni 1906 samme sted) var en dansk gårdmand og politiker.

Liv og karriere 
Jensen blev født i Trunderup, Kværndrup Sogn, på Fyn som søn af gårdfæster Jens Jacobsen (1764-1855) og Ane Jensdatter (1780-1852). Han overtog tidligt styringen af sin fødegård og fik den selv i fæste i 1841. I 1863 købte han den til selveje og afstod den til sin søn i 1893.

Jensen var 1848-53 sogneforstander og 1852-53 folketingsmand for Kværndrupkredsen. Han blev genvalgt i december 1854 og sad herefter uafbrudt til 1876. Han sluttede sig i 1870 til Det forenede Venstre. Fra 1878 til 1886 var han medlem af Landstinget. Han var også medlem af Rigsrådet fra 1857 til 1863, og medlem af Rigsrådets Folketing 1864-1866.

Da Jensens søn af samme navn Jens Jensen i 1879 ville opstille til Folketinget fik han ikke lov af sognerådet i Kværndrup, sognerådet mente ikke han var berettiget fordi han var ungkarl, under 30 år og ikke havde fast ejendom, men i stedet boede hjemme hos sin far. Sønnen lagde sag an mod sognerådet, der krævede frifindelse med følgende forsvar: "Sogneraadet har paastaaet sig frifundet, fordi ditanten, som er hjemme hos sin Fader og ikke har egen husstand, maa betragtes som værende i privat tjenesteforhold til sin Fader og derved i Følge Valglovens § 3 er udelukket fra at være Vælger". Efter en strid ved domstolene endte sagen med at sønnen blev optaget på valglisten fra den dag han fyldte 30 år.

Jensen blev i 1841 gift med Ane Hansdatter (herefter Ane Jensen) (1818-97), datter af gårdfæster Hans Jørgensen og hustru Kirsten Pedersdatter, som bl.a. virkede for kvinders ret til uddannelse. Han var far til folketingsmand Jens Aadal.

Referencer

Eksterne henvisninger 

Folketingsmedlemmer i 1850'erne
Folketingsmedlemmer i 1860'erne
Folketingsmedlemmer i 1870'erne
Tidligere folketingsmedlemmer fra Venstre
Landstingsmedlemmer i 1870'erne
Landstingsmedlemmer i 1880'erne
Medlemmer af Rigsrådets Folketing
Medlemmer af Rigsrådet (1855-1866)
Personer fra Fyn
Landmænd fra Danmark
Landstingsmedlemmer fra Venstre
Politikere fra Bondevennerne
Netdoktor

Netdoktor er en dansk hjemmeside, der oplyser om sundhed, sygdomme og medicin. Indholdet skrives af læger og eksperter, der desuden svarer på spørgsmål via sidens brevkasser. Med omkring 100.000 månedlige brugere er siden den førende af sin slags på det danske marked.

Siden blev etableret i 1998 af læge Carl Brandt og journalist Rune Bech. I 2002 blev siden overtaget af Netdoktor Media A/S, som primært ejedes af Frederik Heegaard og Lars Thuesen, og i 2011 overtog Berlingske Media 80 procent af ejerskabet. Ved udgangen af 2015 solgte Berlingske Media, andelene i Netdoktor Media til en ejerkreds bestående af Netdoktors direktør Rikke Esbjerg og tidligere medarbejdere. 

Netdoktor driver desuden sitet Alt om Børn, rygestopsitet Kvit & Tand og Mund.

Indtægterne kommer fra annoncer og sponsorer, fortrinsvis fra medicinalindustrien. Dette har medført kritik fra læger og Forbrugerrådet Tænk da reklame og artikler kan blive sammenblandet.

Netdoktoren
Netdoktoren blev grundlagt af praktiserende læge Peter Koch Navrbjerg i 1996. Det var Danmarks første 24 times online sundhedstjeneste. Netdoktoren fik megen mediebevågenhed og levede i 2 år med simple virkemidler (blandt andet 256K modem). Tjenesten blev opkøbt af Netdoktor i 1998.

Referencer

Eksterne henvisninger 
 
 Alt om Børn
 Rygestopprogrammet KVIT
 Tand og Mund

Etableret i 1998
Berlingske Media
Internetportaler fra Danmark
Onlinetjenester
Lægevidenskab
Sankt Markus Kirke (Frederiksberg)

Sankt Markus Kirke ligger i Sankt Markus Sogn i Frederiksberg Kommune, for enden af Julius Thomsens Plads, ved Forum.

Historie 
Kirken er tegnet af Carl Lendorf og opført 1900-02. Den blev indviet søndag den 9. november 1902 af biskop Thomas Skat Rørdam og provst Glahn i overværelse af kultusminister J.C. Christensen.

Kirkebygningen

Interiør

Gravminder

Referencer

Literatur 
 Storbyens virkeliggjorte længsler ved Anne-Mette Gravgaard. Kirkerne i København og på Frederiksberg 1860-1940. Foreningen til Gamle Bygningers Bevaring 2001.

Eksterne kilder og henvisninger 
 3D model af Sankt Markus kirke 
 Sankt Markus Kirke hos KortTilKirken.dk

Kirker i Københavns Stift
Kirker i Frederiksberg Kommune
FaroeJet

FaroeJet var et færøsk luftfartsselskab, der fra 15 maj 2006 til december 2006 drev en rute fra Vágar til Kastrup lufthavn.

Selskabets første fly var et British Aerospace Avro RJ 100. Der blev fløjet en returflyvning daglig undtagen lørdag. 

Et leaset jetfly og en aktiekapital på 25 mio. kr. var grundlaget for det nydannede Faroe Jet, der fra maj 2006 konkurrerede med Atlantic Airways på ruten til København fra Færøerne.

Selskabets mål var at få ca. 30 % af alle passagererne mellem Danmark og Færøerne. 
FaroeJet havde 900 aktieindehavere som investerede fra 1.000 til 2,5 mill. DKK i selskabet.

Fra den 15 dec 2006 gik FaroeJet i betalingsstandsning og fra 1 januar 2007 erklæret konkurs. 
Atlantic Airways overtog fra midten af december 2006 alle de passagerer der havde booket hos FaroeJet, og fløj dem gratis frem og tilbage fra Vágar eller København.

Eksterne henvisninger 
FaroeJet 
engelsk wiki: Avro RJ 100
Foto af FaroeJets fly: Avro RJ 100  

Flyselskaber fra Færøerne
Tidligere flyselskaber i Danmark
Etableret i 2005
Ophørt i 2006
Vitiligo

Vitiligo er en autoimmun hudsygdom, hvor melanocytterne, pigmentcellerne, angriber hinanden af ukendte årsager; dette forårsager hvide skjolder de udsatte steder i huden.

Vitiligo kan behandles, men det er svært at få melanocytterne tilbage i de udsatte steder. Behandlingen kan være Ultraviolet lys og cremer som protopic (tacrolimus), og der anbefales daglig sund kost og vitaminer (B12 og Folinsyre).
Vitiligo kan angiveligt også behandles med visse naturprodukter. Vitiligo er ikke farligt. Vitiligopatienten er også ekstra sårbar over for solens stråler og skal derved passe rigtig godt på om sommeren og bruge solcreme med meget høj faktor på de udsatte steder.

Vitiligo kan opstå i hvilken som helst alder, men oftest kommer den i 20- til 30-års-alderen og kan vise sig overalt på kroppen; de hyppigste steder sygdommen fremkommer er dog ansigt, bryst, arme, hænder og ben. Hudtilstanden har det med at sprede sig og følger oftest en symmetrisk udvikling.

Den nu afdøde poplegende Michael Jackson led af Vitiligo. Dette er blevet bekræftet af læger og ham selv. Vitiligo fjernede pigmenteringen i hans hud og lavede hvide plamager på størstedelen af hans krop.

Eksterne henvisninger 

 Mere info om vitiligo 
 Debatforum for vitiligoramte 

Autoimmune sygdomme
Hudsygdomme
CinemaxX

CinemaxX er en dansk-tysk biografkæde, der blev grundlagt i 1977. Kæden består af 46 biografer i Tyskland og Danmark med over 88.000 sæder i alt. Virksomheden er en del af Vue Cinemas, som har hovedkontor i London, Storbritannien.

Ved sit indtog på det danske marked i 2000 brød CinemaxX de monopollignende tilstande som Nordisk Film Biograferne havde opnået gennem mange års opkøb på det danske biografmarked. Efter Nordisk Films køb af Sandrew Metronomes biografer er CinemaxX i dag eneste reelle konkurrent.

CinemaxX har tidligere drevet biografer i Tyrkiet, Spanien og Schweiz, men disse aktiviteter er i dag frasolgt.

I 2022 åbnede Vue Rosengård i Odense efter en større renoveringsproces. Biografen er den første CinemaxX biograf i Danmark med det britiske moderselskabs identitet. De øvrige CinemaxX biografer i Aarhus og København agtes at blive omstillet til den nye identitet i løbet af 2022.

CinemaxX i Danmark 
Cinemaxx driver tre multiplex-biografer i Danmark – alle i tilknytning til butikscentre:

 Vue Rosengård i Rosengårdcentret i det sydøstlige Odense, blev overtaget i juli 2000 og rummer 7 sale og 977 pladser.
 CinemaxX København i Fisketorvet Shoppingcenter, der åbnede i oktober 2000 med 10 sale og 3200 pladser, og som kan bryste sig af at have de to største konventionelle lærreder i Danmark.
 CinemaxX Aarhus i Bruuns Galleri, der åbnede i oktober 2003 med 11 sale og 2381 pladser. Biografen er endvidere i besiddelse af Århus' 6 største biograflærreder, hvoraf de to er Jyllands største.

CinemaxX har senest lanceret 3D biografsale baseret på RealD 3D teknologien. Første film, der blev vist i 3D salene var Disney's UP. Denne fulgtes op af A Christmas Carol.

Referencer

Eksterne henvisninger 
 Cinemaxx' danske hjemmeside
 Cinemaxx' tyske hjemmeside

Etableret i 1977
Biografer
Detailvirksomheder fra Tyskland
Virksomheder i Hamborg
Engelsk visse

 
Engelsk Visse (Genista anglica) er en 15-30 cm høj, løvfældende og nedliggende til opstigende dværgbusk med spidse grentorne. Den vokser i Danmark på heder.

Beskrivelse 
Bladene er græsgrønne til blågrønne og ovale med hel rand. Blomstringen sker i maj-juli. Blomsterne er samlet i endestillede, løse stande. De enkelte blomster er smørgule og bygget som ærteblomster. Frugterne er flade bælgkapsler.

Planten har et dybtgående og kraftigt rodnet, og den udnytter atmosfærens kvælstof ved symbiose med bakterier i knolde på rødderne.

Højde x bredde og årlig tilvækst: 0,25 x 0,50 m (5 x 10 cm/år). Målene kan anvendes ved udplantning.

Voksested 
Arten er temmelig almindelig i Midt- og Vestjylland, hvor den findes i tørre heder sammen med bl.a. Ene, Revling, Hedelyng, Hede-Melbærris og Tyttebær. Den findes hist og her i resten af Jylland og på Vestfyn.

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet  

Symbioser
Visse